20/04/2015 | Administración LocalMunicipal
Fisterra
Regulamento municipal de animais domésticos e animais salvaxes en cautividade

Ao non se presentar ningunha reclamación, queda elevado a definitivo o acordo adoptado polo Pleno da Corporación na sesión que celebrou o pasado 3/2/2015 sobre o Regulamento municipal de animais domésticos e animais salvaxes en cautividade, co seguinte contido: Este regulamento ten por obxecto establece-las normas para a posesión e protección dos animais domésticos e salvaxes en cautividade no Termo municipal de Fisterra.1º.- Para os efectos deste regulamento, enténdense por: a) Animais domésticos os que se crían, reproducen e conviven co home e que non son susceptibles de ocupación. b) Animais salvaxes en cautividade os que sendo libres pola súa condición foron obxecto de apresamento no seu medio natural e mantéñense nunha situación absoluta e permanente de dominación polo home.2º A posesión de animais que se crían para o aproveitamento das súas producións regúlase pola súa normativa específica.1º A posesión de animais domésticos en xeral e nomeadamente en edificacións destinadas á vivenda humana, está suxeita ó cumprimento dunhas condicións hixiénicas axeitadas no seu aloxamento, á ausencia de riscos sanitarios, e a que non se lles ocasione perigo ou se lles produzan molestias ós veciños.2º En calquera caso, das 22:00 horas ás 08:00 horas, está prohibido deixar en patios, terrazas, balcóns ou espazos abertos ós animais que cos seus sons, laios ou ruídos perturben o descanso dos veciños.3º O Concello ten a facultade de limitar, por razóns de interese público, o número de animais que se poden ter nunha edificación ou vivenda determinada.1º Está prohibida a posesión de animais salvaxes que poidan ser perigosos para a integridade das persoas fóra dos locais autorizados polo órgano competente da Xunta de Galicia.2º Está prohibida a permanencia ou circulación dos citados animais por lugares abertos ó público sen as medidas protectoras que se dispoñan de acordo coas características de cada especie.1º Está absolutamente prohibido o abandono de animais.2º As persoas que queiran deixar un animal do que son donos ou responsables débenllo comunicar ó Concello para que o recollan os servizos municipais despois do aboamento das taxas correspondentes.1º O Concello, por iniciativa ou do órgano competente da Xunta de Galicia, poderá dispoñer a vacinación ou o tratamento sanitario obrigatorio dos animais domésticos e dos salvaxes en cautividade.2º O Concello, por propia iniciativa ou en cumprimento de disposicións do órgano competente da Xunta de Galicia, poderá ordenar o illamento e internamento de animais domésticos ou salvaxes en cautividade ós que se lles diagnosticasen enfermidades transmisibles, para sometelos a tratamento curativo.3º Os animais que padezan unha doenza que poida comportar un perigo para a saúde das persoas ou que sufran enfermidades crónicas incurables serán obxecto de sacrificio obrigatorio.4º Nos casos nos que por razón de sanidade animal ou de saúde pública se esixa o sacrificio obrigatorio do animal, este realizarase de xeito rápido e sen dor, en locais aptos e baixo a responsabilidade dun veterinario.1º Os donos e posuidores de animais que morderan ou causaran lesións a algunha persoa ou a outro animal están obrigados a: a) Facilitárenlles os seus datos persoais e os datos do animal agresor á persoa lesionada, ó dono do animal agredido e ó axente da autoridade que llos soliciten. b) Comunicárenlle os feitos nun prazo máximo de 24 horas á Policía Local. c) Poñerán o animal agresor en observación veterinaria obrigatoria durante o período de catorce días naturais. d) Presenten no Concello a documentación sanitaria do animal no prazo máximo de 48 horas desde que se produciu a agresión. e) Presentaren no Concello o certificado veterinario no prazo máximo de 48 horas ó cabo do período de observación. f) Comunicarlle ao Concello calquera incidencia que se rexistre (morte, enfermidade, perda ou traslado do animal) durante o período de observación.2º A observación veterinaria poderase realizar no establecemento que decida o Concello ou, cando as circunstancias o aconsellen e por pedimento do dono do animal e baixo control dun veterinario, noutros locais axeitados ou no propio domicilio do dono.3º Serán por conta do dono ou posuidor do animal agresor, os gastos da súa estadía durante o período de observación no establecemento que se sinale.4º Se o animal agresor non ten dono ou posuidor coñecido, serán os servizos municipais os que se farán cargo do seu apresamento e observación veterinaria.1º Os animais domésticos e os salvaxes en cautividade, serán inscritos nun censo municipal no que constarán os seguintes datos: a) A especie, a raza, a idade e, se é o caso, o nome do animal. b) O nome, apelidos, documento nacional de identidade e o domicilio do seu dono. c) A data de expedición e o número da tarxeta sanitaria.2º No censo tamén serán inscritas as baixas por morte, perda ou traslado do animal fóra do Concello, os cambios de domicilio e as transferencias de titularidade ou de posesión que se produzan. Os donos e posuidores de animais domésticos e salvaxes en cautividade están obrigados a: 1) Censaren o animal no prazo máximo de un mes desde que naza ou estea no seu poder.2) Comunicárenlle ó Concello as baixas por morte, perda ou traslado do animal fóra do Concello no prazo máximo de quince días.3) Comunicárenlle ó Concello o cambio de domicilio ou lugar de residencia do animal no prazo máximo de quince días.4) Vacinaren os animais contra aquelas doenzas obxecto de prevención a partires da idade regulada na normativa vixente.5) Realizaren controles sanitarios periódicos ós animais.6) Identificaren os animais por medio dos sistemas aprobados regulamentariamente.7) Trataren e alimentaren ó animal correctamente.8) Manteren ó animal en boas condicións hixiénico - sanitarias, de acordo coas características da especie.9) Adoptaren as medidas necesarias para asegurar que o animal non lles cause molestias ás persoas nin poña en perigo ás persoas ou ós bens.10) Impediren que o animal lixe as vías ou espazos públicos de tránsito ou lecer.11) Impediren que o animal dane o equipamento urbano.12) Comunicárenlle ó Concello no prazo máis curto posible calquera doenza infecto - contaxiosa que sufra o animal.13) Responderen dos danos e perdas que ocasione o animal, de conformidade coa lexislación aplicable. Os donos e posuidores de cans de vixilancia están obrigados a: 1) Adoptaren as medidas precisas para que o animal non saia fóra do recinto obxecto de protección nin poña en perigo ás persoas que utilizan tanto os acceso a vivendas, como vías ou bens de dominio público.2) Poñeren un letreiro en lugar visible no que se advirta de perigo pola presenza dun can de vixilancia.1) Os cans levarán sempre un colar coa súa chapa de identificación.2) Ademais, cando estean ou circulen por vías ou lugares de tránsito público irán suxeitos por unha cadea ou correa.3) Están dispensados do requisito sinalado no apartado anterior os cans que se atopen nas seguintes circunstancias: a) Os que se utilicen en tarefas agrícolas, gandeiras ou de caza mentres desenvolven esas actividades no ámbito rural. b) Os que, na compaña dunha persoa responsable, circulen fóra dos núcleos urbanos por terreos agrícolas, forestais ou costeiros sempre que non concorra a presenza de terceiras persoas.1) Os cans levarán unha buceira, para garanti-la tranquilidade e a integridade das persoas, sempre que as características do animal ou circunstancias sanitarias ou de calquera outra orde o esixan.2) O Concello pode impoñe-lo uso da buceira cando se dean as circunstancias que prevé o apartado anterior. Está prohibida a circulación e estadía dos cans nas praias e nos espazos públicos de acceso a elas ou ao servizo dos seus usuarios no período que vai do 1 de xuño ao 30 de setembro de cada ano. Exceptúanse da prohibición anterior os cans guía de invidentes e minusválidos.1) Os posuidores dos animais deberán coidar de que non lixen as vías e espazos de uso público coas súas deposicións. No caso de se produciren estas, están obrigados a limparen os excrementos de xeito inmediato e de forma axeitada dende o punto de vista hixiénico.2) Está prohibido alimentar ós animais nas vías ou espazos públicos.1) Está prohibida a entrada ou estadía de animais domésticos en calquera clase de establecementos de fabricación, almacenamento, transporte, consumo ou manipulación de alimentos.2) Os titulares de establecementos públicos como hoteis, pensións, bares e semellantes, poderán prohibir a entrada e estadía de animais nos seus locais. En calquera caso, esixirán que os cans leven buceira e estean suxeitos por unha correa ou cadea.3) Exceptúanse das prohibicións anteriores os cans guía de invidentes e minusválidos.1) Enténdese que un animal está abandonado se circula polas vías ou espazos públicos sen ningunha sinal pola que se poida identificar ó seu dono ou posuidor e non vai na compaña de ningunha persoa.2) O animal abandonado será recollido polos servizos municipais que o trasladarán a un establecemento axeitado ata que o reclamen, acollan ou sexa sacrificado.3) Os cidadáns teñen o deber de comunicarlle ó Concello a presenza de animais abandonados nas vías ou espazos públicos.1) O prazo máximo para a recuperación dun animal non identificado é o de vinte días desde que se produciu o seu apresamento.2) Se o animal está identificado, o dono ou posuidor dispoña dun prazo de dez días para recuperalo, desde que se lle avisou do apresamento.3) En calquera caso, o dono ou posuidor do animal apreixado deberá aboar os gastos orixinados pola súa recollida e mantemento con suxeición ós prezos públicos ou ás tarifas que a tal efectos teña establecidas o Concello, mediante Convenios formalizados ao efecto para o Servizo de Recollida.4) Transcorridos os prazos sinalados nos apartados anteriores, o Concello daralle ó animal o destino máis axeitado e soamente en último caso o poderá sacrificar. Os animais que anden enfermos ou estean feridos ou mortos nas vías e espazos públicos serán recollidos polos servizos municipais. Calquera cidadán que advirta a presenza dun animal nesas circunstancias deberalle avisar ao Concello para que o retire o máis axiña posible.1) O Concello poderá xestionar o servizo en calquera das formas que prevé a Lei reguladora do réxime local. Tamén poderá concertar convenios coa Xunta de Galicia, con asociacións de protección e defensa dos animais ou con outras asociacións autorizadas para este fin.2) Se o servizo non se presta en forma de xestión directa e llo solicitan as asociacións de protección e defensa dos animais, o Concello concederallo preferentemente a elas por un prazo mínimo de tres anos.3) Os establecementos dedicados á recollida de animais abandonados deberanse inscribir no rexistro creado para tal efecto pola Xunta de Galicia. Art.20º A crianza para o consumo familiar de aves de curral, pombas, abellas, coellos e outros animais domésticos, nos domicilios particulares ou en instalacións adxacentes a elas, está condicionada ó feito de que as circunstancias hixiénico - sanitarias derivadas da actividade e do número de animais non comporten un perigo ou unha incomodidade para os veciños. Art.21º O Concello poderá esixir o cesamento na crianza de animais domésticos cando esa actividade comporte un perigo físico ou sanitario para as persoas ou unha incomodidade grave para os veciños. Art.22º A existencia de cortes, cortellos e granxas nas que se desenvolva a crianza de animais como actividade económica axustarase á normativa específica das actividades clasificadas. Constitúen infraccións administrativas as accións ou omisións que comporten un incumprimento das obrigacións, prohibicións ou requisitos que establece este regulamento. Son responsables das infraccións administrativas as persoas físicas que as cometan como autores ou coautores.1) As infraccións administrativas deste regulamento clasifícanse en leves, graves e moi graves.2) As infraccións administrativas serán sancionadas con multa nas seguintes contías. a) As leves, de 30,05 € a 90,15 €. b) As graves, de 90,16 € a 150,25 €. c) As moi graves, de 150,26 € a 300,51 €. 3) Para a clasificación das infraccións e a determinación da contía das sancións teranse en conta as seguintes circunstancias: a) A existencia de intencionalidade ou reiteración. b) A natureza dos prexuízos causados. c) A reincidencia, derivada da comisión no prazo dun ano de máis dunha infracción da mesma natureza. d) A capacidade económica do infractor. e) A trascendencia social da infracción.4) A resolución do expediente sancionador poderá impoñe-la sanción non pecuniaria de incautación dos animais obxecto de actividades ilegais ou de abandono. A competencia para a iniciación e resolución dos expedientes sancionadores correspóndelle á Alcaldía. Constitúen infraccións leves calquera acción ou omisión que infrinxa as disposicións contidas neste regulamento e non estea tipificada como grave ou moi grave. Constitúen infraccións graves: a) Non inscribir ós animais no censo. b) Non lle facilitar os datos do animal agresor á Policía Local. c) Non lle comunicar ó Concello as incidencias que produzan no animal agresor durante o período de observación. d) Non lle facilitar ó Concello o certificado veterinario do período de observación. e) Manter ós animais en condicións hixiénicas inadecuadas. f) Que o animal orixine unha situación de perigo, riscos ou molestias graves para as persoas. g) Que o animal non está identificado por algún dos sistemas que prevé o regulamento. h) Non cumprir as condicións de seguridade previstas para os cans de vixilancia. i) A circulación de cans polas vías e lugares de tránsito público sen iren suxeitos por unha correa ou cadea. k) Venderlle ou doarlle un animal a un menor de idade ou incapacitado sen a autorización do seu representante. Constitúen infraccións moi graves: a) Non vacinar ou non aplicar o tratamento sanitario obrigatorio dos animais domésticos e dos salvaxes en cautividade. b) Maltratar gravemente a un animal. c) Organizar ou realizar espectáculos ou actividades que comporten crueldade ou maltrato para os animais ou que lles poidan causar sufrimentos. d) Abandonar a un animal. e) Non usa-la buceira cando sexa obrigatoria. f) Non lle comunicar á Policía Local a agresión dun animal. g) Non poñer ó animal agresor en observación veterinaria. h) Non lle comunicar ó Concello as doenzas transmisibles que padeza un animal. i) Sacrificar a un animal sen control veterinario. A inscrición no censo de animais deberase realizar no prazo de tres meses desde que entre en vigor este regulamento”. Fisterra, 30 de marzo de 2015 O Alcalde - Presidente Asdo. José Manuel Traba Fernández